Lav et referat af nedenstående tekst:

Tekst:
Cloud City har medvind og en række store fonde og donationer har sikret, at Aalborg får et spektakulært og unikt kunstikon. En lang række danske fonde støtter nu et af verdens mest ambitiøse og spektakulære kunstværker. Nu donerer Købmand Herman Sallings Fond 10 millioner kroner til værket af den argentinske kunstner Tomás Saraceno, som har et budget på 100 millioner kroner: - Visionen for Cloud City Aalborg har givet genlyd i kunstnerkredse over hele verden, og set med danske øjne er det særdeles glædeligt, at vi nu får et kunstværk af højeste internationale standard, siger Karin Salling, der er bestyrelsesnæstformand i Salling Fondene. Allerede i juni 2017 stod det klart, at Cloud City Aalborg kunne realiseres. Initiativtager Martin Nielsen havde fået tilstrækkelige tilsagn fra fonde, virksomheder og Aalborg Kommune. Sideløbende med kunstværket arbejder Martin Nielsen også med realisering af et stort artcenter i de gamle fabriksbygninger, hvor der gennem mange år blev produceret akvavit. Flere af donationerne er ikke øremærkede til kunstværket, og derfor bidrager donationen fra Købmand Herman Sallings Fond indirekte også til artcentret: - Jeg er uendelig taknemmelig for den støtte og opbakning, som projektet har fået de seneste år. Salling Fondens bidrag er endnu en blåstempling af projektet fra en af Danmarks toneangivende fonde. Det er et rygstød af de helt store, og jeg kan love, at omdannelsen af den gamle spritgrund til en ny kunst- og oplevelsesbydel bliver uden lige i verden, siger Martin Nielsen, der har arbejdet med projektet i fem år. Hos Aalborg Kommune er glæden også stor. Kommunen har bidraget med 25 millioner kroner, og her er der tale om et fleksibelt bidrag, som enten kan anvendes til kunstværket eller artcentret: - Det er en stor glæde for mig at konstatere, at endnu en stor dansk fond støtter op om projektet i Aalborg. At det i forvejen ambitiøse projekt kan blive ved med at vokse er for mig et udtryk for, at vi har at gøre med noget helt unikt og visionært, som kommer til at gavne Aalborg og hele regionen i mange generationer fremover, siger Aalborgs borgmester Thomas Kastrup-Larsen og fortsætter: - Bidraget fra Aalborg Kommune er bevidst givet som et fleksibelt bidrag i tilfælde af, at private fonde og virksomheder kunne stille med alle 100 millioner kroner til kunstværket.

Referat:
Købmand Herman Sallings Fond donerer nu 10 millioner kroner til realiseringen af Aalborgs internationale kunstikon Cloud City Aalborg.